Saluut à tous!!!    hami ez entshiede en blog zmache, gaht chli besser wie allne immer es mail shriibe...    Bin jetzt sit 3 taeg (in frankriich kaenneds kei a, o, u mit puenktli...) in cannes und hej das franzoesish ish horrible! ha denkt so es bizeli verstani sho, aber die franzose reded da so shnell, es ish unglaublich... und die iiheimishe sind  recht negativ iigstellt gegeueber touriste. huet het eine gmeint er choengi eus abzocke wel mier nid guet reded und dzahle nid verstoend aber: hah! nei mer muen wuekli chli ufpasse... vieli sind jedoch au sehr fruendlich und helfed dier gern wenn nid wiiterchunsh aber es ish halt sho so dass cannes seeehr touristish ish und drum halt au dvorurteil ume sind... aber ja ich glaub weni denn franzoesish red, denn wird das au chli verbiigaah... ;)    ich muen sege kenne einch no fash nix da in cannes,  chli dhauptstrass, es biz das quartier woni shuel han, das ish in Cannes La Bocca, und halt de weg vom appartement zum hypermarché ( ja er ish wuekli nid super sondern hyper, dete dreish dure wen oebis suechsh...)    Am erste tag hemmer e tour gmacht (aso mier heisst danimatuerin  und ich, sush hets ja kei studente daa...) chli in cannes und sie haet chli verzellt ueber gshicht und alles... sind so zunere burg gange und dete hani ploetzlich so zueriduetsh ghoert und so chli de "hottinge-slang" haha eifach sH3 dete gsee... recht amuesant...      Mini gastmuetter ish total lieb! sorgt sich recht um mich (maengish echli zfesht) aber sie chocht immer uu fein und reded vorallem sehr viel, das haet d konsequenz dasis franz immer besser verstahn, defuer fash nid cha rede... nei  aber ish uu toll dete, ha es uu herzigs zimmer und ebe au chli mini privatsfaeri (hei ich cha kei duetsh meh, sorry. wie shriibt mer das??)    dshuel ish recht kuuhl, weli halt elei bin lerni recht viel i churzer ziit und es ish halt total mim niveau apasst... aber ha immer recht viel ufgabe zum mache nacher no, drum chumi igendwie zu nix... und bi au immer so mued, hej min chopf ruecht vo franzoesish... ;) dshuel ish recht chli und halt au sehr persoenlich, het immer kafi und tee und en chline  snack;) nei ish guet aber es ish halt sho richtigi shuel das ish amig chli ermuedend...      Vorgester ish no e anderi studentin choo, sie haet in wien studiert, also duetsh rede:) hehe aber ja ish no kuhl oeber gfunde ha womer chl oebis unternimmt... sie wohnt da bime kolleg, also nur fuer 2 wuche und denn bini gester zu ihne go aesse und ish recht witzig gsee sie haetmer en plan zeichnet wo sie wohnt und haet detruf ihri nummere gshriiebe und ich ha natuerlich (ihr kaened mich) de zaettel  dihei vergaesse... ich ha gwuesst a welere station usstiige, aber die blooede bues daa zeiged nid aa weles die nexti station ish... ha aso ganz liebe gfroegt en aeltere maa im bus und (dstation woni han muesse ustiige heisst: le mistral, also wie de wind) de maa het igendwie gmeint ich meini de wind und ja, ha natuerlich d station verpasst aber da sind dstatione zum glueck immer so 30 meter vonenand entfernt:) ja uebrigens die bues daa sind nie puenktlich, ha am erste morge 15 minute gwartet:) haha ish  richtig gmuetlich daa... ich renne trozdem jede morge weli halt e typishi zuercherin bin und es lueged mi immer all so doof aa;) ja uf jedefal bini denn usgstige usem bus und ha gmerkt sheisse ha de plan nid debii... ha zum glueck no paar sache gwuesst und so nach oebe 30 minute sgebaude gfunde, aber hei! wele name ishes? das gebaude het 5 stoeck ghaa und oebe 30 naeme... denn ish eini so is huus ine und ha gad choene mit und ha no gwuesst dass sie igendwo obe wohnt.. aso bini alli naemenshilder go aluege weli  ghofft han eis chuntmer bekannt vor, war leider nix, also hani minere gastmutter agluete dass sie mer choenti dnummere geeh und waehrend sie so am sege gsee ish ghoeri ploetzlich dkollegin (sabrina) min name ruefe, ez bini wuekli genau vorem appartement gstande und ha agluete, recht witzig, aber sbeshti ish gse dass ihre kolleg dtuere vo usse (er ish shne oebis go hole) bshlosse haet und sie sie vo ihne nueme haet choene oeffne, aso haemer muese ueber dtuere rede bis ihre kolleg heichoo ish... haha! ja und  denn simmer so am aesse gse und ish e filmriifi szene gsee, er ish franzos reded mite sabrina spanish, dsabrina mit mier duetsh und ich mit ihm halt so guets gaaht franzoesish und mier alli zaeme halt natuerli english, aber da er da er nid wuekli aenglish chan hemer einch eifach wuekli fash nid choene mitenand rede... nacher simmer no mite animateurin is irish pub oebis go trinke hej und dete ishes denn wuekli en mix gsee zwueshed allne sprache... hej das macht di echt kaputt;)     ish witzig gsee  ihre kolleg ish en Maseillais, aso er ish in Marseille ufgwachse und ich natuerlich vol gshwaermt vo dere stadt und er het gfunde ich seg die ersti uslaenderin wo positivueber die stadt dete redt... hehe:) denn haemer no de match glueged (frankriich-brasilie) und hehe dfranzose haend voll gunne:) dete hani mi entshide mal nach marseille anes spiel zgaah vo OM:) sheti da au e mannshaft und ich ha gester glernt dass de zidane sogar da entdeckt worde ish:) (coup de boule coup de boule) haha ha das gester  gsunge und sie hends huere lustig gfunde dases sogar ide shwiiz bekannt gsee ish:)    Vilich chani en film go luege am filmfestival, djoelle mini gastmuetter kennt da eine wo immer tickets bechunt... (yeah yeah yeah:)) sind gad voher bide bank gsee zum leuge wegeme konto und haha ich muen so oebis usfuelle und bimer doch gwoehnt ide shwiiz immer so shoens papier hundert regle halt de ganzi buerokratishi mist und daa eifach so es blaettli (recycling papier) muen no e kopie vo minere ID e kopie vo de ID  vode gastmuetter und no e bestaetigung dass sie wuekli dete wohnt;)    ah ja vorgester simmer nach gourdon gange, so es chlises herzigs doerfli ufeme berg, vo dete soetmer einch die ganzi cote d'azur gse aber ish viel znaeblig gsee! aber wuekli es uu herzigs doerfli mit viele kuuhle laedeli und alles so herzige huesli:) bevor mer dete ane sind simmer no id confiserie florian, die mached so cofis, zaeltli, shoggi usw... am shlus hesh choene degustiere (mmh shoggi mit rosestueckli:)) meega fein  gsee!    haha sbeshti ish gsee, bin letzti go dsimcharte chaufe fuer mis natel und ha erstens mal fash e stund muesse astaa (da muemer sich echt agwoehne zwarte...) und nacher hani so muese min name ageeh ( da heiss ich Alexandra Kalin) und kalin bedueted daa umarmig, aso waemer seit kalae, wemmer jedoch seit: kaline denn ish das sovieli verstande han glaub so chli e shlampe... haha aber es lached immer all wenns min name gsehnd und findeds mignon:)    morn abig goemmer anes indishs  konzert, also so e band sitzt uf so teppich und aso ish stells mer chli vor wie ime ashram;) wird bestimmt intressant und entspannend :)    alors je vais aller faire mes devoirs (ganz brav:))     merci pour lire et à bientôt